CELEX: 62003TJ0327
Language: el
Date: 2007-07-11 00:00:00
Title: Απόφαση του Πρωτοδικείου (δεύτερο τμήμα) της 11ης Ιουλίου 2007.#Stichting Al-Aqsa κατά Συμβουλίου της Ευρωπαϊκής Ενώσεως.#Κοινή εξωτερική πολιτική και πολιτική ασφάλειας - Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας - Πάγωμα κεφαλαίων - Προσφυγή ακυρώσεως - Αιτιολογία.#Υπόθεση T-327/03.

Απόφαση του Πρωτοδικείου (δεύτερο τμήμα) της 11ης Ιουλίου 2007 – Al-Aqsa κατά Συμβουλίου
      (Υπόθεση T-327/03)
      «Κοινή εξωτερική πολιτική και πολιτική ασφάλειας – Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας – Δέσμευση κεφαλαίων – Προσφυγή ακυρώσεως – Αιτιολογία»
      1.                     Διαδικασία – Απόφαση που αντικαθιστά, διαρκούσης της δίκης, την προσβαλλόμενη (βλ. σκέψεις 33-36)
      2.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο (Άρθρο 253 ΕΚ· κανονισμός 2580/2001 του Συμβουλίου·
            κοινή θέση 2001/931 του Συμβουλίου, άρθρο 1 §§ 4 και 6) (βλ. σκέψεις 53-55, 56-58)
      3.                     Πράξεις των οργάνων – Αιτιολογία – Υποχρέωση αιτιολογήσεως – Άρση των σχετικών με την αιτιολογία πλημμελειών κατά τη διάρκεια
            της ένδικης διαδικασίας – Δεν επιτρέπεται (Άρθρο 253 ΕΚ) (βλ. σκέψη 65)
      Αντικείμενο 
      
         
               Αίτημα για τη μερική ακύρωση, αφενός, της αποφάσεως 2003/480/ΕΚ του Συμβουλίου, της 27ης Ιουνίου 2003, για την εφαρμογή του
                  άρθρου 2, παράγραφος 3, του κανονισμού (EK) 2580/2001, για τη λήψη ειδικών περιοριστικών μέτρων κατά ορισμένων προσώπων και
                  οντοτήτων με σκοπό την καταπολέμηση της τρομοκρατίας και την κατάργηση της απόφασης 2002/974/ΕΚ (EE L 160, σ. 81), και, αφετέρου,
                  της αποφάσεως 2003/646/ΕΚ του Συμβουλίου, της 12ης Σεπτεμβρίου 2003, για την εφαρμογή του άρθρου 2, παράγραφος 3, του κανονισμού
                  (EK) 2580/2001 και για την κατάργηση της απόφασης 2003/480/ΕΚ (EE L 229, σ. 22)
               
            Διατακτικό 
      
         
                   
               
               
                  
               
               
                  	Το Πρωτοδικείο αποφασίζει: 
               
            
         
                  1)
               
               
                  
               
               
                  	Ακυρώνει την απόφαση 2006/379/ΕΚ του Συμβουλίου, της 29ης Μαΐου 2006, για την εφαρμογή του άρθρου 2, παράγραφος 3, του κανονισμού
                     (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της
                     τρομοκρατίας και για την κατάργηση της απόφασης 2005/930/ΕΚ, στο μέτρο που αφορά τη Stichting Al-Aqsa.
                  
               
            
         
                  2)
               
               
                  
               
               
                  	Παρέλκει η έκδοση αποφάσεως ως προς το αίτημα περί αναγνωρίσεως, δυνάμει του άρθρου 241 ΕΚ, της ελλείψεως νομιμότητας του
                     κανονισμού 2580/2001 του Συμβουλίου, της 27ης Δεκεμβρίου 2001.
                  
               
            
         
                  3)
               
               
                  
               
               
                  	Το Συμβούλιο φέρει τα δικαστικά του έξοδα, καθώς και τα έξοδα της Stichting Al-Aqsa.
               
            
         
                  4)
               
               
                  
               
               
                  	Το Βασίλειο των Κάτω Χωρών φέρει τα δικαστικά του έξοδα.